ອີສຣາແອລພິມເຜີຍແຜ່ ລາຍຊື່ນັກໂທດປາແລສໄຕນ໌ ທີ່ຈະຖືກປ່ອຍ (ເບິ່ງວີດີໂອ)
ວັນ​ເສົາ​ວານ​ນີ້ ປະທານາທິບໍດີອິສຣາ​ແອ​ລ Shimon Peres ​ໄດ້​ເລີ້ມທົບ​ທວນ​ເບິ່ງ​​ເອກກະສານ​ກ່ຽວ​ກັບພວກ​ນັກ​ໂທດ​ປາ​ເ​ເລ​ສ​ໄຕ​ນ໌ຫລາຍຮ້ອຍແຟ້ມ
ອິສຣາແອລໄດ້ພິມເຜີຍແຜ່ ລາຍຊື່ທາງການຂອງພວກນັກໂທດປາເເລສ ໄຕນ໌ 477 ຄົນ ທີ່ຈະຖືກແລກປ່ຽນກັນງວດທໍາອິດໃນວັນອັງຄານໜ້ານີ້ ກັບທະຫານອິສຣາແອລຄົນນຶ່ງ ຕາມຂໍ້ຕົກລົງກັນນັ້ນ ນາຍ Gilad Shalit ທະຫານອິສຣາແອລ ໄດ້ຖືກພວກມືປືນກຸ່ມ ຮາມາສຈັບໂຕໄປໃນການບຸກລຸກໂຈມຕີຂ້າມຊາຍແດນເຂົ້າໄປໃນເຂດກາຊາໃນປີ 2006 ອິສຣາແອລໄດ້ລົງພິມລາຍຊື່ພວກນັກໂທດໃນ website ພະແນກຄຸກຂອງຕົນໃນວັນອາ ທິດມື້ນີ້ ປະຊາຊົນອິສຣາແອລມີເວລາ 48 ຊົ່ວໂມງ ທໍາການອຸທອນທາງກົດໝາຍໃດໆ ເພື່ອຄັດຄ້ານຕໍ່ຂໍ້ຕົກລົງດັ່ງກ່າວ ໃນວັນເສົາວານນີ້ ປະທານາທິບໍດີອິສຣາແອລ ທ່ານ Shimon Peres ໄດ້ເລີ້ມທໍາການ ທົບທວນເບິ່ງເອກກະສານກ່ຽວກັບພວກນັກ ໂທດປາເເລສໄຕນ໌ ຫລາຍຮ້ອຍແຟ້ມ ພາຍໃຕ້ຂໍ້ຕົກລົງແລກປ່ຽນກັນນີ້ ພວກນັກໂທດປາແລສໄຕນ໌ ຈໍານວນ 1027 ຄົນຈະຖືກ ປ່ອຍເປັນ 2 ງວດ ເພື່ອແລກປ່ຽນກັບທ້າວ Shalit ທີ່ຈະຖືກປ່ອຍໂຕໃຫ້ເຈົ້າໜ້າທີ່ອີຈິບ ຜູ້ຊຶ່ງຫລັງຈາກນັ້ນ ກໍຈະມອບໂຕຜູ້ກ່ຽວໃຫ້ອິສຣາແອລ ສ່ວນພວກນັກໂທດທີ່ຍັງເຫລືອ 550 ຄົນຈະຖືກປ່ອຍໂຕ ໃນໄລຍະ 2 ເດືອນ ພວກນັກ ໂທດປາແລສໄຕນ໌ທີ່ຈະຖືກປ່ອຍນີ້ແມ່ນຮວມທັງພວກທີ່ໄດ້ທໍາການໂຈມຕີທີ່ເຮັດໃຫ້ທະຫານ ອີສຣາແອລເສຍຊີວິດໄປ ຈໍານວນ ນຶ່ງນໍາ ຄະນະນໍາພາຂອງກຸ່ມຮາມາສ ທີ່ປົກຄອງເຂດກາຊາ ໄດ້ພົບປະກັບ ພວກເຈົ້າໜ້າທີ່ສືບລັບ ອີຈິບ ທີ່ກຸງໄຄໂຣໃນວັນເສົາວານນີ້ ເພື່ອໂອ້ລົມ ກັນເລື້ອງການມອບໂຕທະຫານອິສຣາ ແອລຄົນນີ້ ອີຈິບເປັນຜູ້ຊ່ອຍໄກ່ເກ່ຍຂໍ້ຕົກລົງແລກປ່ຽນຊະເລີຍເສິກດັ່ງກ່າວ